title: 2018 m. kovo 28 d. Komisijos įgyvendinimo reglamentas (ES) 2018/524, kuriuo dėl veikliųjų medžiagų Bacillus subtilis (Cohn 1872) padermės QST 713, tolygios padermei AQ 713, klodinafopo, klopiralido, ciprodinilo, dichlorpropo-P, fosetilo, mepanipirimo, metkonazolo, metrafenono, pirimikarbo, Pseudomonas chlororaphis padermės MA 342, pirimetanilo, chinoksifeno, rimsulfurono, spinozado, tiakloprido, tiametoksamo, tiramo, metiltolkofoso, triklopiro, trineksapako, tritikonazolo ir ziramo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE. )

text:
4.4.2018

               LT

               Europos Sąjungos oficialusis leidinys

               L 88/4

         KOMISIJOS ĮGYVENDINIMO REGLAMENTAS (ES) 2018/524
   2018 m. kovo 28 d.
   kuriuo dėl veikliųjų medžiagų Bacillus subtilis (Cohn 1872) padermės QST 713, tolygios padermei AQ 713, klodinafopo, klopiralido, ciprodinilo, dichlorpropo-P, fosetilo, mepanipirimo, metkonazolo, metrafenono, pirimikarbo, Pseudomonas chlororaphis padermės MA 342, pirimetanilo, chinoksifeno, rimsulfurono, spinozado, tiakloprido, tiametoksamo, tiramo, metiltolkofoso, triklopiro, trineksapako, tritikonazolo ir ziramo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
   kadangi:

               (1)

               Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos laikomos patvirtintomis pagal Reglamentą (EB) Nr. 1107/2009;

               (2)

               Komisijos įgyvendinimo reglamentu (ES) 2016/2016 (3) buvo pratęstas veikliųjų medžiagų mepanipirimo, Pseudomonas chlororaphis padermės MA 342, chinoksifeno, tiakloprido, tiramo ir ziramo patvirtinimo galiojimas. Šių medžiagų patvirtinimo galiojimas baigiasi 2018 m. balandžio 30 d.;

               (3)

               Komisijos įgyvendinimo reglamentu (ES) Nr. 487/2014 (4) buvo pratęstas veikliųjų medžiagų Bacillus subtilis (Cohn 1872) padermės QST 713, tolygios padermei AQ 713, klodinafopo, metrafenono, pirimikarbo, rimsulfurono, spinozado, tiametoksamo, metiltolklofoso ir tritikonazolo patvirtinimo galiojimas. Šių medžiagų patvirtinimo galiojimas baigiasi 2018 m. balandžio 30 d.;

               (4)

               Komisijos įgyvendinimo reglamentu (ES) Nr. 678/2014 (5) buvo pratęstas veikliųjų medžiagų klopiralido, ciprodinilo, fosetilo, pirimetanilo ir trineksapako patvirtinimo galiojimas. Šių medžiagų patvirtinimo galiojimas baigiasi 2018 m. balandžio 30 d.;

               (5)

               Komisijos įgyvendinimo reglamentu (ES) Nr. 878/2014 (6) buvo pratęstas veikliųjų medžiagų dichlorpropo-P, metkonazolo ir triklopiro patvirtinimo galiojimas. Šių medžiagų patvirtinimo galiojimas baigiasi 2018 m. balandžio 30 d.;

               (6)

               paraiškos dėl 2–5 konstatuojamosiose dalyse išvardytų medžiagų patvirtinimo atnaujinimo buvo pateiktos pagal Komisijos įgyvendinimo reglamentą (ES) Nr. 844/2012 (7);

               (7)

               atsižvelgiant į tai, kad medžiagas įvertinti pavėluota dėl nuo pareiškėjų nepriklausančių priežasčių, šių veikliųjų medžiagų patvirtinimas veikiausiai baigs galioti prieš priimant sprendimą dėl jo atnaujinimo. Todėl reikia pratęsti jų patvirtinimo galiojimo laikotarpius;

               (8)

               atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai Komisija priims reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas neatnaujinamas, nes neatitinka patvirtinimo kriterijų, Komisija nustatys galiojimo pabaigos datą – ji bus arba ta pati, kaip ir prieš priimant šį reglamentą, arba diena, kurią įsigalioja Reglamentas dėl veikliųjų medžiagų patvirtinimo galiojimo neatnaujinimo, priklausomai nuo to, kuri iš šių datų bus vėlesnė. Tais atvejais, kai Komisija priims reglamentą, kuriuo atnaujinamas šio reglamento priede nurodytos veikliosios medžiagos patvirtinimas, Komisija stengsis nustatyti, kaip tinkama konkrečiomis aplinkybėmis, kuo ankstesnę taikymo datą;

               (9)

               atsižvelgiant į tai, kad veikliųjų medžiagų patvirtinimas nustoja galioti 2018 m. balandžio 30 d., šis reglamentas turėtų įsigalioti kuo greičiau;

               (10)

               todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

               (11)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 28 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (3)  2016 m. lapkričio 17 d. Komisijos įgyvendinimo reglamentas (ES) 2016/2016, kuriuo dėl veikliųjų medžiagų acetamiprido, benzenkarboksirūgšties, flazasulfurono, mekopropo-P, mepanipirimo, mezosulfurono, propinebo, propoksikarbazono, propizamido, propikonazolo, Pseudomonas chlororaphis padermės MA 342, piraklostrobino, chinoksifeno, tiakloprido, tiramo, ziramo ir zoksamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 312, 2016 11 18, p. 21).

      (4)  2014 m. gegužės 12 d. Komisijos įgyvendinimo reglamentas (ES) Nr. 487/2014, kuriuo dėl veikliųjų medžiagų Bacillus subtilis (Cohn 1872) padermės QST 713, tolygios padermei AQ 713, klodinafopo, metrafenono, pirimikarbo, rimsulfurono, spinozado, tiametoksamo, metiltolklofoso ir tritikonazolo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 138, 2014 5 13, p. 72).

      (5)  2014 m. birželio 19 d. Komisijos įgyvendinimo reglamentas (ES) Nr. 678/2014, kuriuo dėl veikliųjų medžiagų klopiralido, ciprodinilo, fosetilo, pirimetanilo ir trineksapako patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 180, 2014 6 20, p. 11).

      (6)  2014 m. rugpjūčio 12 d. Komisijos įgyvendinimo reglamentas (ES) Nr. 878/2014, kuriuo dėl veikliųjų medžiagų dichlorpropo P, metkonazolio ir triklopiro patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 240, 2014 8 13, p. 18).

      (7)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

      PRIEDAS
      Įgyvendinimo reglamento (ES) Nr. 540/2011 priedo A dalis iš dalies keičiama taip:

                  1)

                  šeštoje skiltyje tiramo (73 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  2)

                  šeštoje skiltyje ziramo (74 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  3)

                  šeštoje skiltyje chinoksifeno (82 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  4)

                  šeštoje skiltyje Pseudomonas chlororaphis padermės MA 342 (89 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  5)

                  šeštoje skiltyje mepanipirimo (90 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  6)

                  šeštoje skiltyje tiakloprido (92 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  7)

                  šeštoje skiltyje klodinafopo (123 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  8)

                  šeštoje skiltyje pirimikarbo (124 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  9)

                  šeštoje skiltyje rimsulfurono (125 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  10)

                  šeštoje skiltyje metiltolklofoso (126 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  11)

                  šeštoje skiltyje tritikonazolo (127 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  12)

                  šeštoje skiltyje klopiralido (129 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  13)

                  šeštoje skiltyje ciprodinilo (130 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  14)

                  šeštoje skiltyje fosetilo (131 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  15)

                  šeštoje skiltyje trineksapako (132 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  16)

                  šeštoje skiltyje dichlorpropo-P (133 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  17)

                  šeštoje skiltyje metkonazolo (134 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  18)

                  šeštoje skiltyje pirimetanilo (135 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  19)

                  šeštoje skiltyje triklopiro (136 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  20)

                  šeštoje skiltyje metrafenono (137 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  21)

                  šeštoje skiltyje Bacillus subtilis (Cohn 1872) padermės QST 713, tolygios padermei AQ 713, (138 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  22)

                  šeštoje skiltyje spinozado (139 įrašas) patvirtinimo galiojimo pabaigos data pakeičiama į „2019 m. balandžio 30 d.“;

                  23)

                  šeštoje skiltyje tiametoksamo (140 įrašas) patvirtinimo galiojimo pabaigos data pakeičiama į „2019 m. balandžio 30 d.“.


title: 2018 m. balandžio 19 d. Tarybos įgyvendinimo reglamentas (ES) 2018/602, kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai

text:
20.4.2018

               LT

               Europos Sąjungos oficialusis leidinys

               L 101/16

         TARYBOS ĮGYVENDINIMO REGLAMENTAS (ES) 2018/602
   2018 m. balandžio 19 d.
   kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2017 m. rugpjūčio 30 d. Tarybos reglamentą (ES) 2017/1509 dėl ribojamųjų priemonių Korėjos Liaudies Demokratinei Respublikai, kuriuo panaikinamas Reglamentas (EB) Nr. 329/2007 (1), ypač į jo 47 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2017 m. rugpjūčio 30 d. Taryba priėmė Reglamentą (ES) 2017/1509;

               (2)

               Korėjos Liaudies Demokratinė Respublika (toliau – KLDR) tęsia savo branduolinę ir balistinių raketų programas pažeisdama savo įsipareigojimus, išdėstytus keliose Jungtinių Tautų Saugumo Tarybos rezoliucijose. Tos programos yra iš dalies finansuojamos neteisėtai pervedant lėšas ir ekonominius išteklius;

               (3)

               keturi asmenys, susiję su turto arba išteklių, kuriais galėtų būti finansiškai prisidedama prie KLDR vykdomų branduolinių, balistinių raketų ar kitų masinio naikinimo ginklų programų, pervedimu, turėtų būti įtraukti į asmenų ir subjektų sąrašus, pateiktus Reglamento (ES) 2017/1509 XV priede;

               (4)

               todėl Reglamento (ES) 2017/1509 XV priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) 2017/1509 XV priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. balandžio 19 d.

            Tarybos vardu

            Pirmininkė

         E. ZAHARIEVA

      (1)  OL L 224, 2017 8 31, p. 1.

      PRIEDAS
      Į Reglamento (ES) 2017/1509 XV priede po antrašte „c) Pagal 34 straipsnio 4 dalies b punktą nurodyti fiziniai asmenys“ pateiktą asmenų sąrašą įtraukiami šie asmenys:

                     Vardas, pavardė (ir galimi variantai (alias)

                     Tapatybės nustatymo informacija

                     Įtraukimo į sąrašą data

                     Priežastys

                     „9.

                     KIM Yong Nam (KIM Yong-Nam, KIM Young-Nam, KIM Yong-Gon)

                     Gimimo data: 1947 12 2
                     Gimimo vieta: Sinuju, KLDR

                     2018 4 20

                     Ekspertų grupė nustatė KIM Yong Nam esant Žvalgybos generalinio biuro (Jungtinių Tautų įtraukto į sąrašą subjekto) agentą. Ekspertų grupė nustatė, kad jis ir jo sūnus KIM Su Gwang vykdo apgaulingą finansinę veiklą, kuria galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų. KIM Yong Nam atidarė kelias einamąsias ir taupomąsias sąskaitas Sąjungoje ir dalyvavo vykdant įvairius stambius banko pavedimus į banko sąskaitas Sąjungoje arba sąskaitas už Sąjungos ribų, kol ėjo diplomato pareigas, įskaitant savo sūnaus KIM Su Gwang ir marčios KIM Kyong Hui vardu atidarytas sąskaitas.

                     10.

                     DJANG Tcheul Hy

                     Gimimo data: 1950 5 11
                     Gimimo vieta: Kangwon

                     2018 4 20

                     DJANG Tcheul Hy kartu su savo vyru KIM Yong Nam, savo sūnumi KIM Su Gwan ir marčia KIM Kyong Hui dalyvavo vykdant apgaulingą finansinę veiklą, kuria galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų. Ji turėjo keletą banko sąskaitų Sąjungoje, kurias jos vardu atidarė jos sūnus KIM Su Gwang. Ji taip pat dalyvavo vykdant keletą banko pavedimų iš savo marčios KIM Kyong Hui sąskaitų į banko sąskaitas už Sąjungos ribų.

                     11.

                     KIM Su Gwang (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang)

                     Gimimo data: 1976 8 18
                     Gimimo vieta: Pyongyang (Pchenjanas), KLDR
                     Diplomatas, KLDR ambasada Baltarusijoje

                     2018 4 20

                     Ekspertų grupė nustatė KIM Su Gwang esant Žvalgybos generalinio biuro (Jungtinių Tautų įtraukto į sąrašą subjekto) agentą. Ekspertų grupė nustatė, kad jis ir jo tėvas KIM Yong Nam vykdo apgaulingą finansinę veiklą, kuria galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų. KIM Su Gwang atidarė daug banko sąskaitų keliose valstybėse narėse, be kita ko, šeimos narių vardu. Jis dalyvavo vykdant įvairius stambius bankų pavedimus į banko sąskaitas Sąjungoje arba į sąskaitas už Sąjungos ribų, kol ėjo diplomato pareigas, įskaitant sąskaitas savo sutuoktinės KIM Kyong Hui vardu.

                     12.

                     KIM Kyong Hui

                     Gimimo data: 1981 5 6
                     Gimimo vieta: Pyongyang (Pchenjanas), KLDR

                     2018 4 20

                     KIM Kyong Hui kartu su vyru KIM Su Gwang, šešuru KIM Yong Nam ir anyta DJANG Tcheul Hy dalyvavo vykdant apgaulingą finansinę veiklą, kuria galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų. Ji gavo kelis banko pavedimus iš savo vyro KIM Su Gwang ir šešuro KIM Yong Nam ir pervedė pinigus į sąskaitas už Sąjungos ribų savo vardu arba savo anytos DJANG Tcheul Hy vardu.“


title: 2018 m. gegužės 17 d. Komisijos įgyvendinimo reglamentas (ES) 2018/735 dėl didžiausios nugriebto pieno miltelių supirkimo kainos nustatymo Įgyvendinimo reglamentu (ES) 2018/154 paskelbto konkurso trečiame atskirame etape

text:
18.5.2018

               LT

               Europos Sąjungos oficialusis leidinys

               L 123/93

         KOMISIJOS ĮGYVENDINIMO REGLAMENTAS (ES) 2018/735
   2018 m. gegužės 17 d.
   dėl didžiausios nugriebto pieno miltelių supirkimo kainos nustatymo Įgyvendinimo reglamentu (ES) 2018/154 paskelbto konkurso trečiame atskirame etape
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (1), ypač į jo 3 straipsnį,
   kadangi:

               (1)

               Komisijos įgyvendinimo reglamentu (ES) 2018/154 (2) Komisijos reglamente (ES) 2016/1240 (3) nustatytomis sąlygomis paskelbtas nugriebto pieno miltelių supirkimas konkurso tvarka valstybės intervencijos laikotarpiu nuo 2018 m. kovo 1 d. iki rugsėjo 30 d.;

               (2)

               pagal Įgyvendinimo reglamento (ES) 2016/1240 14 straipsnio 1 dalį Komisija, remdamasi atskirais konkurso etapais gautomis paraiškomis, turi nustatyti didžiausią supirkimo kainą arba nuspręsti jos nenustatyti;

               (3)

               atsižvelgiant į trečiu atskiru konkurso etapu gautas paraiškas, didžiausia supirkimo kaina neturėtų būti nustatyta;

               (4)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentu (ES) 2018/154 paskelbto nugriebto pieno miltelių supirkimo konkurso trečiame atskirame etape, kurio paraiškų teikimo terminas baigėsi 2018 m. gegužės 15 d., didžiausia supirkimo kaina nenustatoma.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. gegužės 17 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 346, 2013 12 20, p. 12.

      (2)  2018 m. sausio 30 d. Komisijos įgyvendinimo reglamentas (ES) 2018/154, kuriuo skelbiamas konkursas dėl nugriebto pieno miltelių supirkimo valstybės intervencijos laikotarpiu nuo 2018 m. kovo 1 d. iki rugsėjo 30 d. (OL L 29, 2018 2 1, p. 6).

      (3)  2016 m. gegužės 18 d. Komisijos įgyvendinimo reglamentas (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (OL L 206, 2016 7 30, p. 71).


title: 2018 m. birželio 13 d. Komisijos įgyvendinimo reglamentas (ES) 2018/867, kuriuo nustatomos Europos Sąjungos geležinkelių agentūros apeliacinės tarybos (-ų) darbo tvarkos taisyklės (Tekstas svarbus EEE.)

text:
14.6.2018

               LT

               Europos Sąjungos oficialusis leidinys

               L 149/3

         KOMISIJOS ĮGYVENDINIMO REGLAMENTAS (ES) 2018/867
   2018 m. birželio 13 d.
   kuriuo nustatomos Europos Sąjungos geležinkelių agentūros apeliacinės tarybos (-ų) darbo tvarkos taisyklės
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. gegužės 11 d. Europos Parlamento ir Tarybos reglamentą (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (1), ypač į jo 55 straipsnio 5 dalį,
   kadangi:

               (1)

               Reglamentu (ES) 2016/796 Europos Sąjungos geležinkelių agentūros (toliau – Agentūra) valdybai suteikti įgaliojimai įsteigti vieną ar kelias apeliacines tarybas, kurios yra atsakingos už skundų nagrinėjimo ir arbitražo procedūras, nurodytas to reglamento 58 ir 61 straipsniuose;

               (2)

               Reglamente (ES) 2016/796 išdėstyti tik pagrindiniai skundų nagrinėjimo principai, todėl turi būti nustatytos apeliacinės tarybos darbo tvarkos taisyklės, įskaitant balsavimo taisykles, skundo pateikimo procedūrą ir apeliacinės tarybos narių patirtų išlaidų atlyginimo sąlygas. Remdamasi Agentūros pasiūlymu ir pasikonsultavusi su Agentūros valdyba, Komisija turėtų nustatyti apeliacinės tarybos darbo tvarkos taisykles;

               (3)

               turėtų būti įsteigta bent viena apeliacinė taryba, kuri būtų nuolatinis Agentūros valdybos organas, kurio paskirtis – užtikrinti sprendimų priėmimo proceso pastovumą ir nuoseklumą, mažinti administracinį krūvį bei išvengti daug laiko užimančios narių skyrimo procedūros, taikomos kaskart gavus skundą ar prašymą taikyti arbitražo procedūrą, ir kurio veikla grindžiama individualiomis ir bendromis jo narių ekspertinėmis žiniomis;

               (4)

               pagal Reglamento (ES) 2016/796 55 straipsnio 4 dalį Agentūros valdyba gali įsteigti apeliacinę tarybą (-as), kurią sudaro nuo trijų iki penkių narių ir tiek pat pakaitinių narių;

               (5)

               siekiant užtikrinti, kad apeliacinė taryba galėtų veikti sklandžiai ir veiksmingai, vienas iš jos narių turėtų būti paskirtas apeliacinės tarybos pirmininku. Ypač svarbu, kad pirmininkas užtikrintų apeliacinės tarybos priimamų sprendimų kokybę ir nuoseklumą;

               (6)

               apeliacinei tarybai vykdyti funkcijas taip pat turėtų padėti kancleris ir pranešėjas. Turėtų būti aiškiai nustatyta jų skyrimo tvarka, statusas ir funkcijos. Pranešėjas turėtų būti skiriamas kiekvienoje byloje, o kanclerio paslaugos turėtų būti bendros visoms apeliacinėms taryboms;

               (7)

               siekiant šias darbo tvarkos taisykles papildyti praktinėmis taisyklėmis, turėtų būti numatyta galimybė apeliacinei tarybai priimti konkrečias administracines gaires;

               (8)

               šiame reglamente nustatytos priemonės atitinka Reglamento (ES) 2016/796 81 straipsnio 1 dalyje nurodyto komiteto nuomonę,

         PRIĖMĖ ŠĮ REGLAMENTĄ:
   I SKYRIUS

      STEIGIMAS IR DARBO ORGANIZAVIMAS

   1 straipsnis
   Steigimas
   1.   Šiame reglamente išdėstytos apeliacinės tarybos darbo tvarkos taisyklės taikomos visoms Agentūros valdybos sprendimu įsteigtoms apeliacinėms taryboms. Toliau visos šios tarybos kartu vadinamos apeliacine taryba.
   2.   Siekiant užtikrinti, kad išvados būtų priimtos per nurodytus terminus, taip pat jurisprudencijos kokybę ir nuoseklumą, viena iš apeliacinių tarybų, įsteigtų pagal Reglamento (ES) 2016/796 55 straipsnį, turi būti nuolatinė.
   2 straipsnis
   Nariai
   1.   Jei nenurodyta kitaip, pirmininkas, kiti nariai ir pakaitiniai nariai, kurie sudaro apeliacinę tarybą, toliau vadinami jos nariais.
   2.   Visų narių kadencija prasideda ir baigiasi sprendime dėl skyrimo nustatytą dieną. Nustatyta diena gali būti susieta su funkcijomis arba procedūros pabaiga. Pagal Reglamento (ES) 2016/796 56 straipsnio 1 dalį apeliacinės tarybos nario kadencija trunka ne ilgiau kaip 4 metus; jis gali būti skiriamas antrai kadencijai.
   3.   Užtikrinama, kad kiekvienos apeliacinės tarybos nariai turėtų techninių, teisinių ir procesinių ekspertinių žinių ir (arba) patirties.
   3 straipsnis
   Nario pakeitimas
   1.   Jei kuris nors apeliacinės tarybos narys negali vykdyti funkcijų arba kyla pavojus, kad jis negalės jų vykdyti, jis apie tai nedelsdamas informuoja pirmininką.
   2.   Tais atvejais, kai vykdyti funkcijų negali pirmininkas, apeliacinė taryba nusprendžia, kuris iš jos likusių narių eis pirmininko pareigas.
   3.   Pirmininkas nariu paskiria vieną iš pakaitinių narių.
   4.   2 ir 3 dalyse nurodytais atvejais nariai pakeičiami laikotarpiui, kuriuo pakeistasis narys arba pirmininkas negali vykdyti funkcijų, arba bent kol bus baigta pradėta skundo nagrinėjimo arba arbitražo procedūra.
   5.   Jei narys arba pirmininkas negali vykdyti funkcijų nuolat arba ilgiau kaip 12 mėnesių, Agentūros valdyba paskiria naują narį arba pirmininką ir atitinkamai pakaitinį narį.
   4 straipsnis
   Pirmininko funkcijos
   1.   Apeliacinės tarybos pirmininkas pirmininkauja skundo nagrinėjimo ir arbitražo procedūrai.
   2.   Pirmininkas užtikrina apeliacinės tarybos priimamų sprendimų kokybę ir nuoseklumą.
   3.   Kiekvienoje byloje pirmininkas iš apeliacinės tarybos narių skiria pranešėją.
   4.   Pirmininkas kartu su kancleriu užtikrina, kad šiame reglamente išdėstytos darbo tvarkos taisyklės būtų įgyvendinamos tinkamai.
   5.   Tais atvejais, kai Agentūros valdyba yra paskyrusi daugiau kaip vieną apeliacinę tarybą, jų pirmininkai kartu nustato bylų paskirstymo metodiką ir apie ją informuoja kanclerį.
   5 straipsnis
   Pirmininko funkcijos
   1.   Pranešėjas atlieka pirminę skundo analizę ir jos rezultatus pateikia kitiems apeliacinės tarybos nariams.
   2.   Pranešėjas parengia apeliacinės tarybos išvadų projektą.
   6 straipsnis
   Apeliacinės tarybos buveinė
   Apeliacinės tarybos buveinė yra Agentūros buveinė.
   7 straipsnis
   Kancleris
   1.   Apeliacinei tarybai vykdyti funkcijas padeda kancleris.
   2.   Kancleris:

               a)

               registruoja visas bylas, joms suteikia numerius ir informuoja apie juos apeliacinę tarybą ir bylos šalis;

               b)

               atsako už visų skundo nagrinėjimo ir arbitražo procedūrai reikšmingų dokumentų priėmimą, perdavimą ir patikimą saugojimą, susižinojimą su šalimis ir bet kokias kitas administracines funkcijas, susijusias su procesu;

               c)

               nedelsdamas informuoja šalis apie jų bylą nagrinėsiančios apeliacinės tarybos sudėtį ir bet kokius tos sudėties pasikeitimus;

               d)

               informuoja skundo nagrinėjimo procedūros šalis apie jų teisę pagal Reglamento (ES) 2016/796 57 straipsnio 3 dalį pareikšti prieštaravimą dėl kurio nors nario dalyvavimo skundo nagrinėjimo procedūroje;

               e)

               užtikrina, kad Agentūros interneto svetainėje būtų paskelbtas pranešimas apie skundą, kuriame nurodyta bent skundo užregistravimo data, šalių vardai ir pavardės (pavadinimai) ir kontaktiniai duomenys, proceso kalba ir skundžiamas sprendimas;

               f)

               prižiūri, kad būtų laikomasi visų terminų ir kitų formaliųjų skundo pateikimo reikalavimų, ir apie tai praneša apeliacinei tarybai;

               g)

               rašo posėdžių, liudytojų ar ekspertų apklausos ir apeliacinės tarybos pasitarimų protokolus;

               h)

               tvarko visų apeliacinės tarybos priimtų sprendimų dėl skundo nagrinėjimo ir arbitražo procedūros archyvą;

               i)

               įtraukia prašymus ir apeliacinės tarybos išvadas į Reglamento (ES) 2016/796 12 straipsnyje nurodytą informacijos ir ryšių sistemą (vieno langelio sistemą).

         8 straipsnis
   Kanclerio skyrimas ir atsakomybės sritys
   1.   Kanclerį Agentūros siūlymu iš jos darbuotojų skiria apeliacinė taryba. Tais atvejais, kai yra daugiau kaip viena apeliacinė taryba, kancleris skiriamas bendru sutarimu.
   2.   Kancleris negali dalyvauti Agentūrai vykdant kokias nors funkcijas ar procesinius veiksmus, susijusius su sprendimais, kurie gali būti skundžiami pagal Reglamento (ES) 2016/796 60 straipsnį.
   3.   Vykdydamas funkcijas, kancleris yra pavaldus apeliacinės tarybos pirmininkui ir vykdo jo nurodymus.
   4.   Kancleriui gali padėti darbuotojai; jiems taip pat taikomas šis straipsnis.
   II SKYRIUS

      SKUNDAS

   9 straipsnis
   Skundo pateikimas ir pranešimas apie jį
   1.   Skundas apeliacinei tarybai pateikiamas per kanclerį per du mėnesius nuo vienos iš Reglamento (ES) 2016/796 59 straipsnio 2 dalyje nurodytų dienų skundams nustatyta elektronine forma.
   2.   Atitinkamai skunde nurodoma:

               a)

               skundo pateikėjo vardas ir pavardė (pavadinimas) ir adresas;

               b)

               jei skundo pateikėjas yra paskyręs atstovą, – skundo pateikėjo atstovo vardas ir pavardė (pavadinimas) ir adresas;

               c)

               adresas susirašinėti elektroniniais laiškais;

               d)

               jei skundo pateikėjas yra juridinis asmuo, jis pateikia kancleriui savo steigimo ir veiklos organizavimo dokumentą ar dokumentus arba aktualų įmonių, bendrovių ar asociacijų registro išrašą, arba bet kokį kitą jo teisinį egzistavimą patvirtinantį dokumentą;

               e)

               ginčijamas sprendimas ir skundo pateikėjo reikalavimai;

               f)

               argumentai, kuriais remiamasi;

               g)

               atitinkamais atvejais – visų pagrindžiamųjų įrodymų pobūdis ir faktai, kuriems pagrįsti teikiami tie įrodymai;

               h)

               atitinkamais atvejais – prašymas dėl konfidencialaus dokumentų ar jo dalių tvarkymo;

               i)

               tais atvejais, kai skundo pateikėjas nėra asmuo, kuriam skirtas skundžiamas sprendimas, – priežastys, dėl kurių jis turi tiesioginį ar netiesioginį suinteresuotumą sprendimu, ir įrodymus, pagrindžiančius tai, kada jis pirmą kartą sužinojo apie sprendimą.

         3.   Jei skunde nepateikta 2 dalyje nurodyta informacija, kancleris nustato ne ilgesnį kaip 10 darbo dienų terminą, per kurį skundo pateikėjas turi tuos reikalavimus įvykdyti. Tokį terminą kancleris nustato tik vieną kartą. Nepasibaigus tam terminui, Reglamento (ES) 2016/796 58 ir 62 straipsniuose nustatytas terminas neskaičiuojamas.
   4.   Per vieną darbo dieną nuo skundo pateikimo dienos kancleris apie jį praneša apeliacinei tarybai, Agentūrai ir visiems kitiems dalyvaujantiems subjektams, kuriuos įmanoma nustatyti.
   10 straipsnis
   Konfidencialumas
   1.   Prašyme dėl konfidencialaus dokumentų tvarkymo nurodoma, kuriuos žodžius, informaciją, duomenis arba teksto fragmentus prašoma laikyti konfidencialiais, ir išdėstomos konkrečios priežastys. Jei ši informacija nepateikta, apeliacinė taryba gali atmesti prašymą.
   2.   Pirmininkas sprendžia, ar prašyme pagal 9 straipsnio 2 dalies h punktą nurodyta informacija turi būti laikoma konfidencialia, ir užtikrina, kad nebūtų paskelbta jokia konfidencialia laikoma informacija.
   11 straipsnis
   Skundo nepriimtinumas
   Apeliacinė taryba gali nuspręsti, kad skundas yra nepriimtinas dėl vienos ar kelių toliau išvardytų priežasčių:

               a)

               skundas neatitinka 9 straipsnyje nustatytų formaliųjų reikalavimų;

               b)

               skundo pateikėjas praleido skundo pateikimo terminą;

               c)

               skundas pateiktas dėl sprendimo, kurio negalima apskųsti;

               d)

               skundžiamas sprendimas nėra skirtas skundo pateikėjui ir šis negali įrodyti tiesioginio asmeninio suinteresuotumo.

         12 straipsnis
   Interesų konfliktas
   1.   Apeliacinei tarybai gavus skundą, kiekvienas narys, nustatęs galimą interesų konfliktą, pagal Reglamento (ES) 2016/796 57 straipsnio 2 dalį surašo motyvuotą deklaraciją ir ją pateikia pirmininkui.
   2.   Apie kiekvieną deklaraciją nedelsiant informuojamos skundo nagrinėjimo procedūros šalys.
   3.   Skundo nagrinėjimo procedūros šalies pareikštas prieštaravimas yra priimtinas tuo atveju, jei jis pareiškiamas per 10 darbo dienų nuo dienos, kurią šalis, reiškianti prieštaravimą, sužinojo apie aplinkybes, dėl kurių gali būti pareikštas prieštaravimas.
   4.   Apie pareikštą prieštaravimą pranešama atitinkamam nariui ir jo paprašoma per 5 darbo dienas nuo pranešimo gavimo dienos pirmininkui pateikti atsakymą.
   5.   Apeliacinė taryba nedelsdama pagal Reglamento (ES) 2016/796 57 straipsnio 2 dalį priima sprendimą dėl atitinkamo nario nušalinimo nuo bylos nagrinėjimo. Sprendžiant klausimą dėl nušalinimo, atitinkamas narys susilaiko.
   6.   Atitinkamo nario nušalinimas yra laikinas ir taikomas skundo nagrinėjimo arba arbitražo procedūrai, su kuria susijęs pareikštas prieštaravimas. Turi būti užtikrinta, kad nušalintas narys arba pirmininkas būtų pakeistas 3 straipsnyje nustatyta tvarka.
   13 straipsnis
   Tarpinio patikslinimo procedūra
   1.   Pagal Reglamento (ES) 2016/796 60 straipsnį, prieš pateikiant apeliacinei tarybai nagrinėti bet kokį skundą dėl Agentūros sprendimo, priimto pagal Reglamento (ES) 2016/796 14, 20, 21 ir 22 straipsnius, arba dėl to, kad per atitinkamą laikotarpį Agentūra nesiėmė veiksmų, taikoma tarpinio patikslinimo procedūra.
   2.   Per vieną mėnesį nuo skundo pateikimo Agentūra atlieka vieną iš toliau nurodytų veiksmų:

               a)

               ištaiso sprendimą ar padėtį, susijusią su tuo, kad nebuvo imtasi veiksmų;

               b)

               skundžiamą sprendimą palieka nepakeistą ir nurodo priežastis;

               c)

               nurodo, kad pagal Reglamento (ES) 2016/796 60 straipsnio 1 dalies antrą sakinį tarpinio patikslinimo procedūra netaikoma, ir nurodo priežastis;

               d)

               nurodo priežastis, kodėl, jos manymu, skundas yra nepriimtinas.

         3.   Visais pirmiau nurodytais atvejais Agentūra informuoja kanclerį apie savo veiksmus ir prireikus pateikia visus reikalingus patvirtinamuosius dokumentus.
   4.   2 dalies a punkte nurodytu atveju Agentūra priima sprendimą, o kancleris užbaigia skundo nagrinėjimo procedūrą ir apie tai informuoja visas procedūros šalis.
   5.   2 dalies b, c, ir d punktuose nurodytais atvejais kancleris informuoja skundo pateikėją ir perduoda bylą nagrinėti apeliacinei tarybai.
   6.   Per 10 darbo dienų nuo pranešimo apie bylos perdavimą dienos skundo pateikėjas gali atšaukti savo skundą.
   7.   Bylos perdavimo apeliacinei tarybai nagrinėti diena laikoma skundo pateikimo diena, nuo kurios skaičiuojami Reglamento (ES) 2016/796 58 ir 62 straipsniuose nurodyti terminai.
   8.   Bylos perdavimo atvejais Agentūra gali nuspręsti sustabdyti skundžiamo sprendimo taikymą.
   14 straipsnis
   Atsiliepimas į skundą
   1.   Per vieną mėnesį nuo pranešimo apie skundą dienos Agentūra pateikia atsiliepimą į skundą.
   2.   Tais atvejais, kai taikytina 13 straipsnyje nurodyta tarpinio patikslinimo procedūra, atsiliepimas į skundą gali būti pateiktas dėl 2 dalies c ir d punktų. Priežastys, nurodytos b punkte, laikomos atsiliepimu į skundą.
   3.   Atsiliepime į skundą nurodomos priežastys ir pateikiami visi patvirtinamieji dokumentai.
   4.   Jei Agentūra nepateikia atsiliepimo į skundą, byla nagrinėjama be jo.
   15 straipsnis
   Įstojimas į bylą
   1.   Apeliacinė taryba gali suteikti teisę bet kuriam asmeniui, įrodžiusiam teisėtą suinteresuotumą bylos baigtimi, įstoti į jos nagrinėjamą bylą.
   2.   Prašymas įtraukti į bylą pateikiamas per 10 darbo dienų nuo pranešimo apie skundą paskelbimo Agentūros interneto svetainėje dienos.
   3.   Apie prašymą įtraukti į bylą pranešama šalims, kad, iki apeliacinei tarybai priimant sprendimą dėl įtraukimo į bylą, jos galėtų pateikti, jų manymu, reikalingų pastabų.
   4.   Į bylą įstojama vienos iš šalių reikalavimams ar jų daliai palaikyti arba prieštarauti. Įstojimas į bylą nesuteikia tokių pačių procesinių teisių, kokios jau suteiktos bylos šalims.
   16 straipsnis
   Prašymo įtraukti į bylą turinys
   1.   Prašyme įtraukti į bylą nurodoma:

               a)

               įstojančio į bylą asmens vardas ir pavardė (pavadinimas) ir adresas;

               b)

               prireikus įstojančio į bylą asmens atstovo vardas ir pavardė (pavadinimas) ir adresas;

               c)

               dokumentams įteikti skirtas adresas, jei jis skiriasi nuo a ir b punktuose nurodytų adresų;

               d)

               byla, dėl kurios pateiktas prašymas įtraukti į bylą;

               e)

               ar vienos iš šalių reikalavimai ar jų dalis palaikomi, ar jiems prieštaraujama.

               f)

               pagrindai ir faktiniai bei teisiniai argumentai, kuriais remiamasi;

               g)

               atitinkamais atvejais – atitinkami patvirtinamieji įrodymai.

         2.   Gavęs prašymą įtraukti į bylą, pirmininkas nustato ne ilgesnį kaip 10 darbo dienų terminą, per kurį šalys gali pateikti atsiliepimus į tą prašymą.
   17 straipsnis
   Prašymas sustabdyti sprendimo taikymą
   1.   Tais atvejais, kai skundo pateikėjas įrodo, kad jo teisėms ir interesams yra iškilusi didelė neatitaisomos žalos rizika ir todėl, siekiant apsaugoti tas teises ir interesus, reikia skubiai sustabdyti sprendimo taikymą, apeliacinė taryba gali sustabdyti skundžiamo sprendimo taikymą.
   2.   Pirmininkas gali pasiūlyti prieštaraujančiai šaliai pateikti rašytinių pastabų dėl prašymo.
   18 straipsnis
   Proceso sustabdymas
   1.   Visų skundo nagrinėjimo procedūros šalių sutarimu apeliacinė taryba gali nuspręsti ne ilgesniam kaip 10 darbo dienų laikotarpiui sustabdyti procesą.
   2.   Nutartyje nurodomas proceso sustabdymo laikotarpis ir priežastys.
   3.   Kol procesas sustabdytas, sustabdoma visų procesinių terminų eiga.
   III SKYRIUS

      ARBITRAŽAS

   19 straipsnis
   Prašymas taikyti arbitražo procedūrą
   1.   Nacionalinė saugos institucija arba atitinkamos institucijos gali apeliacinei tarybai pateikti prašymą pagal Reglamento (ES) 2016/796 61 straipsnį taikyti arbitražo procedūrą.
   2.   Prašymas pateikiamas kancleriui, o šis apie jį per vieną darbo dieną praneša Agentūrai ir apeliacinei tarybai.
   20 straipsnis
   Prašymas taikyti Europos geležinkelių eismo valdymo sistemos (ERTMS) arbitražo procedūrą
   1.   Agentūra informuoja kanclerį apie koordinavimo procesą pagal Reglamento (ES) 2016/796 30 straipsnio 2 dalį ir susijusias šalis bei terminus.
   2.   Per vieną mėnesį nuo koordinavimo proceso pradžios neradus abiem šalims priimtino sprendimo, kancleris bylą perduoda apeliacinei tarybai, kad ši taikytų arbitražo procedūrą, ir apie tai informuoja susijusias šalis.
   21 straipsnis
   Arbitražo procedūra
   1.   Apeliacinė taryba turi per vieną mėnesį nuspręsti, ar Agentūros poziciją palikti nepakeistą.
   2.   Bet kuri atitinkama II skyriaus nuostata taikoma mutatis mutandis.
   22 straipsnis
   Apeliacinės tarybos sprendimas
   Apeliacinės tarybos sprendime nurodoma bent:

               a)

               šalių ir, jei taikoma, jų atstovų vardai ir pavardės (pavadinimai);

               b)

               ginčijamų faktų ir klausimų santrauka;

               c)

               atitinkamos šalių pozicijos ir argumentai;

               d)

               nustatytų faktų analizė;

               e)

               rezoliucinė dalis, kurioje išdėstytas sprendimas.

         IV SKYRIUS

      BENDRI PROCESINIAI REIKALAVIMAI

      1 SKIRSNIS

         Kalba

   23 straipsnis.
   Proceso kalba
   1.   Jei skundo pateikėjas yra asmuo, kuriam skirtas skundžiamas sprendimas, skundas pateikiamas ta kalba, kuria vyko procedūra, kurią užbaigus priimtas skundžiamas sprendimas.
   2.   Jei skundo pateikėjas nėra asmuo, kuriam skirtas skundžiamas sprendimas, skundas gali būti pateiktas bet kuria iš oficialiųjų Sąjungos kalbų.
   3.   Prašymas taikyti arbitražo procedūrą gali būti pateiktas bet kuria iš Sąjungos oficialiųjų kalbų. Arbitražo procedūra vyksta procedūroje dalyvaujančios nacionalinės saugos institucijos kalba.
   4.   1, 2 ir 3 dalyse nurodyta kalba yra skundo nagrinėjimo arba arbitražo procedūros kalba. Ja vyksta rašytinis ir žodinis procesas ir susižinojimas su šalimis.
   5.   Visi prie skundo, prašymo taikyti arbitražo procedūrą ir atsiliepimo į skundą pridedami dokumentai pateikiami proceso kalba.
   6.   Apeliacinės tarybos išvados surašomos proceso kalba.
   7.   Įstoję į bylą asmenys vartoja proceso kalbą.
   8.   Siekdama užtikrinti veiksmingumą ir sumažinti išlaidas, rašytiniame ir žodiniame procese ar jo dalyse, be kita ko, dėl atskirų dokumentų ir (arba) žodinių pareiškimų, apeliacinė taryba gali nukrypti nuo pirmesnėse dalyse išdėstytų nuostatų, jei visos šalys susitaria pasiekti alternatyvų susitarimą. Gavusi prašymą, apeliacinė taryba atsižvelgia į tokį susitarimą ir bet kokias sąlygas, kuriomis jis galėtų būti grindžiamas.
   24 straipsnis
   Vertimas raštu
   1.   Visas su pridedamų techninių ir kitų patvirtinamųjų dokumentų vertimu raštu į proceso kalbą susijusias išlaidas padengia juos pateikianti šalis.
   2.   Apeliacinė taryba turi stengtis užsakinėti kuo mažiau vertimo raštu ir žodžiu paslaugų; jų išlaidas padengia Agentūra.
   3.   Tais atvejais, kai dokumentai turi būti išversti raštu, atitinkama šalis pateikia patvirtintą vertimą.

      2 SKIRSNIS

         Procedūra

   25 straipsnis
   Procesinės priemonės
   1.   Procesines priemones šalių prašymu arba be jo gali paskirti pirmininkas bet kuriuo proceso metu.
   2.   1 dalyje nurodytos priemonės gali būti visų pirma:

               a)

               šalių, liudytojų, ekspertų ir bet kurio kito asmens, turinčio informacijos, kuri yra ypač reikšminga bylai, apklausa;

               b)

               nurodymas pateikti rašytinius ir žodinius paaiškinimus dėl ypač reikšmingų bylos aspektų;

               c)

               nurodymas pateikti dokumentus;

               d)

               nurodymas atlikti ekspertizę;

               e)

               bylai reikšmingas tikrinimas ir auditas.

         26 straipsnis
   Terminų pratęsimas išimtinėmis aplinkybėmis
   Išimtinėmis aplinkybėmis, kai atitinkama šalis įrodo esant neįprastas ir nenumatytas aplinkybes, kurių ji negalėjo kontroliuoti ir kurių padarinių nebuvo galima išvengti net ir ėmusis visų pagrįstų atsargumo priemonių, apeliacinė taryba gali pakoreguoti šiame reglamente nustatytą terminą, kartu užtikrindama tinkamą visų procedūros šalių teisių pusiausvyrą.
   27 straipsnis
   Dokumentai, teikiami siekiant pradėti procedūrą arba pateikti naujų įrodymų
   1.   Skaičiuojant terminus, dokumentas laikomas pateiktu tik tada, kai jį gavo kancleris; jis turi patvirtinti, kad dokumentą gavo.
   2.   Dokumentuose nurodomas skundo arba arbitražo bylos numeris, kurį kancleris suteikė pirmą kartą pateikus skundą arba prašymą taikyti arbitražo procedūrą.
   3.   Procesinių dokumentų apimtis neturi viršyti:

               a)

               20 puslapių – skundo ir atsiliepimo į skundą atveju;

               b)

               10 puslapių – kiekvieno prašymo įtraukti į bylą atveju.

         Prie procesinių dokumentų pridedamiems dokumentams apimties apribojimai netaikomi.
   4.   Gavęs pirmininko pritarimą, kancleris suteikia leidimą viršyti 3 dalyje nurodytą didžiausią apimtį; tai taikoma tik bylose, susijusiose su ypač sudėtingais faktiniais klausimais.
   28 straipsnis
   Pasitarimai
   Apeliacinės tarybos pasitarimai yra konfidencialūs ir jiems taikoma Europos Parlamento ir Tarybos reglamento (EB) Nr. 1049/2001 (2) 4 straipsnio 3 dalis.
   Pasitarimai gali vykti bet kokia tinkama forma ir nebūtinai turi būti posėdžiai, kuriuose dalyvaujama fiziškai.
   29 straipsnis
   Liudytojai, ekspertai ir posėdžiai
   1.   Vienos iš šalių prašymu apeliacinė taryba gali apklausti liudytojus dėl ypač svarbių aplinkybių, turinčių įtakos bylos baigčiai. Šalies prašyme apklausti liudytoją nurodoma, dėl kurių ypač svarbių aplinkybių turi būti apklaustas liudytojas, ir atitinkamos liudytojo iškvietimo priežastys.
   2.   Apeliacinė taryba gali apklausti ekspertą, kad išsiaiškintų konkrečius bylos aspektus, arba paskirti ekspertą, kad jis pateiktų išvadą.
   3.   Skirdama ekspertą, kad jis pateiktų išvadą, apeliacinė taryba apibrėžia jo užduotis ir nustato terminą, per kurį turi būti pateikta išvada.
   4.   Prieš duodamas parodymus, ekspertas deklaruoja bet kokį galimą tiesioginį ar netiesioginį asmeninį suinteresuotumą bylos baigtimi, visų pirma tai, ar jis anksčiau yra atstovavęs vienai iš šalių arba dalyvavo procedūroje, kurią užbaigus priimtas skundžiamas sprendimas, ar susijusioje arbitražo procedūroje.
   5.   Vienai iš šalių dėl eksperto pareiškus prieštaravimą, kuris motyvuojamas galimu interesų konfliktu, sprendimą šiuo klausimu priima apeliacinė taryba, mutatis mutandis taikydama 12 straipsnį.
   6.   Jei apeliacinė taryba mano, kad esama interesų konflikto ar jo grėsmės, ji gali nuspręsti ekspertą apklausti verčiau kaip liudytoją.
   7.   Apeliacinė taryba, įvertinusi, ar tai veiksminga, gali surengti žodinį posėdį, jei ji mano, kad jis būtinas patvirtinti įrodymams, susijusiems su ypač svarbiomis aplinkybėmis, turinčiomis įtakos bylos baigčiai.
   30 straipsnis
   Nauji argumentai ar įrodymai
   1.   Apeliacinė taryba nusprendžia, iki kada galima pateikti naujų įrodymų ar nurodyti naujus pagrindus.
   2.   Atitinkamais atvejais apeliacinė taryba paprašo šalių per jos nustatytą terminą pateikti pastabų ar papildomos informacijos.
   3.   Tais atvejais, kai nauji įrodymai ar pagrindai laikomi priimtinais, kitos šalys turi teisę pateikti pastabų.

      3 SKIRSNIS

         Sprendimas

   31 straipsnis
   Balsavimas
   Sprendimai priimami apeliacinės tarybos narių balsų dauguma. Jei balsai pasiskirsto po lygiai, lemia pirmininko balsas.
   32 straipsnis
   Apeliacinės tarybos išvados
   1.   Apeliacinės tarybos motyvuotos išvados surašomos raštu. Jose nurodoma bent:

               a)

               atitinkamoje byloje dalyvavusių apeliacinės tarybos narių vardai ir pavardės;

               b)

               šalių ir, jei taikoma, jų atstovų vardai ir pavardės (pavadinimai);

               c)

               reikšmingų faktų santrauka;

               d)

               šalių reikalaujamas priimti sprendimas;

               e)

               šalių argumentų santrauka;

               f)

               priimtinumo pagrindai;

               g)

               išvadų rezoliucinė dalis ir motyvai, kuriais grindžiamos išvados;

               h)

               priėmimo data.

         2.   Išvadas pasirašo sprendimą dėl šių išvadų priėmę apeliacinės tarybos nariai ir kancleris.
   33 straipsnis
   Galutinis Agentūros sprendimas dėl skundo
   1.   Tais atvejais, kai apeliacinė taryba padaro išvadą, kad yra pagrindo teikti skundą, Agentūra per vieną mėnesį nuo apeliacinės tarybos išvadų priėmimo dienos priima atitinkamoms šalims skirtą galutinį sprendimą, atitinkantį apeliacinės tarybos išvadas.
   2.   Sprendime nurodoma bent:

               a)

               šalių ir, jei taikoma, jų atstovų vardai ir pavardės (pavadinimai);

               b)

               apeliacinės tarybos išvados;

               c)

               sprendimo rezoliucinė dalis ir motyvai, kuriais grindžiamas sprendimas.

         3.   Tais atvejais, kai apeliacinė taryba Agentūros sprendimą palieka nepakeistą, remdamasi Komisijos įgyvendinimo reglamentu (ES) 2018/764 (3), Agentūra išrašo sąskaitą faktūrą už skundo nagrinėjimą.
   4.   Apeliacinės tarybos išvadų santrauka skelbiama Agentūros interneto svetainėje.

      4 SKIRSNIS

         Proceso išlaidos

   34 straipsnis
   Šalių išlaidos
   1.   Skundo nagrinėjimo mokestis nustatomas remiantis Komisijos įgyvendinimo reglamentu (ES) 2018/764.
   2.   Kiekviena arbitražo procedūroje dalyvaujanti šalis padengia savo išlaidas.
   35 straipsnis
   Bylinėjimosi išlaidos
   1.   Įstoję į bylą asmenys savo išlaidas padengia patys.
   2.   Žodiniuose posėdžiuose dalyvavę skundo pateikėjai, kurių skundas vėliau buvo patenkintas, turi teisę į kelionės bei apgyvendinimo išlaidų atlyginimą ir kompensaciją už negautas pajamas, kurie, apeliacinės tarybos nuomone, turi būti deramo dydžio.
   3.   Žodiniuose posėdžiuose dalyvavę liudytojai turi teisę į kelionės bei apgyvendinimo išlaidų atlyginimą ir kompensaciją už negautas pajamas, kurie, apeliacinės tarybos nuomone, turi būti deramo dydžio.
   4.   Ekspertai turi teisę į atlygį už suteiktas paslaugas pagal atlygio normą, taikomą Agentūrai talkinantiems ekspertams, ir į kelionės bei apgyvendinimo išlaidų atlyginimą.
   5.   Agentūros valdyba nustato išsamias šių išlaidų atlyginimo ir atlygio mokėjimo taisykles.
   V SKYRIUS

      BAIGIAMOSIOS NUOSTATOS

   36 straipsnis
   Apeliacinės tarybos narių atlygis
   1.   Apeliacinės tarybos nariai turi teisę gauti atlygį už apeliacinės tarybos nario funkcijų vykdymą pagal priede pateiktą atlygio sistemą.
   2.   Apeliacinės tarybos nariai turi teisę į kelionės bei apgyvendinimo išlaidų atlyginimą ir į dienpinigius. Išsamias šių sumų apskaičiavimui taikytinas taisykles nustato Agentūros valdyba.
   37 straipsnis
   Skaidrumo įpareigojimas
   Vadovaujantis atitinkamomis Reglamento (EB) Nr. 1049/2001 nuostatomis ir laikantis Agentūroje taikytinos galimybės visuomenei susipažinti su dokumentais politikos, suinteresuotosioms šalims suteikiama galimybė susipažinti su apeliacinės tarybos parengtais ar gautais dokumentais.
   38 straipsnis
   Gairės ir kita reikšminga informacija
   1.   Apeliacinė taryba balsų dauguma priima jos byloms nagrinėti reikalingas gaires.
   2.   Jos kartu su visa kita skundų pateikėjams reikšminga informacija skelbiamos Agentūros interneto svetainėje.
   39 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. birželio 13 d.

            Komisijos vardu

            Pirmininkas

         Jean-Claude JUNCKER

      (1)  2016 m. gegužės 11 d. Europos Parlamento ir Tarybos reglamentas (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (OL L 138, 2016 5 26, p. 1).

      (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).

      (3)  2018 m. gegužės 2 d. Komisijos įgyvendinimo reglamentas (ES) 2018/764 dėl Europos Sąjungos geležinkelių agentūrai mokamų mokesčių bei rinkliavų ir jų mokėjimo sąlygų (OL L 129, 2018 5 25, p. 68).

      PRIEDAS

         ATLYGIS

      1.   IŠMOKA UŽ SKUNDO ARBA ARBITRAŽO BYLOS NAGRINĖJIMĄ (ATLYGIS)

                  1.

                  Apeliacinės tarybos (-ų) nariai ir pakaitiniai nariai, paskirti nagrinėti skundą arba arbitražo bylą, turi teisę į atlygį. Bylą nagrinėjančių narių ir pakaitinių narių atlygis yra 600 EUR už dieną, dirbtą nagrinėjant skundą arba arbitražo bylą, arba tais atvejais, kai dirbta ne visą darbo dieną – 75 EUR už valandą, bet ne daugiau kaip 9 000 EUR už vieną bylą vienam asmeniui.

                  2.

                  Apeliacinės tarybos (-ų) pirmininko ir pranešėjo konkrečioje byloje atlygis yra 700 EUR už dieną, dirbtą nagrinėjant skundą arba arbitražo bylą, arba tais atvejais, kai dirbta ne visą darbo dieną – 87,5 EUR už valandą, bet ne daugiau kaip atitinkamai 18 000 EUR už vieną bylą vienam asmeniui.

                  Dienos atlygio dydis vienam asmeniui vienoje byloje

                  Maksimalus atlygis vienam asmeniui vienoje byloje

                  Nariai ir pakaitiniai nariai, pakeičiantys narį

                  600 EUR

                  9 000  EUR

                  Pirmininkas ir pranešėjas paskirtoje byloje

                  700 EUR

                  18 000  EUR

            2.   ATLYGIS UŽ DALYVAVIMĄ APELIACINĖS TARYBOS (-Ų) POSĖDŽIUOSE, NESUSIJUSIUOSE SU SKUNDO ARBA ARBITRAŽO BYLOS NAGRINĖJIMU

      Apeliacinė taryba arba atskiri jos nariai gali rengti posėdžius organizaciniams ir administraciniams klausimams spręsti. Atlygis už dalyvavimą tokiuose posėdžiuose yra 600 EUR už vieną posėdį. Tokių posėdžių skaičius negali viršyti šešių posėdžių per kalendorinius metus. Agentūra padeda organizuoti šiuos posėdžius.

                  Atlygio dydis vienam asmeniui už vieną posėdį

                  Maksimalus posėdžių skaičius vienam asmeniui per metus

                  Apeliacinės tarybos nariai ir pakaitiniai nariai

                  600 EUR

                  6 posėdžiai

            3.   ATLYGIS UŽ DALYVAVIMĄ KITUOSE POSĖDŽIUOSE

      Apeliacinės tarybos (-ų) nariai ir pakaitiniai nariai taip pat turi teisę į kelionės bei apgyvendinimo išlaidų, susijusių su dalyvavimu ad hoc posėdžiuose, kurie nepatenka į 1 ir 2 punktuose nurodytų posėdžių kategoriją, atlyginimą, jei tuose posėdžiuose jie dalyvauja Agentūros kvietimu.